Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2012/001 IE/Talk Talk, Irska) /* COM/2012/0423 final */





OBRAZLOŽITVENI MEMORANDUM Točka 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[1] omogoča uporabo sredstev Evropskega sklada za prilagoditev globalizaciji (ESPG) na podlagi mehanizma prilagodljivosti do letne zgornje meje 500 milijonov EUR poleg ustreznih razdelkov finančnega okvira. Pravila, ki se uporabljajo za prispevke iz ESPG, so določena v Uredbi (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[2]. Irska je po odpustitvi presežnih delavcev v podjetju Talk Talk Broadband Services (Ireland) Limited (v nadaljnjem besedilu: podjetje Talk Talk) in pri treh njegovih dobaviteljih na Irskem 29. februarja 2012 vložila vlogo EGF/2012/001 IE/Talk Talk za finančni prispevek iz ESPG. Komisija je vlogo temeljito preučila in v skladu s členom 10 Uredbe (ES) št. 1927/2006 ugotovila, da so izpolnjeni pogoji za finančni prispevek na podlagi te uredbe. POVZETEK VLOGE IN ANALIZA Ključni podatki: || Referenčna št. ESPG || EGF/2012/001 Država članica || Irska Člen 2 || (a) Glavno podjetje || Talk Talk Broadband Services (Ireland) Limited Dobavitelji in proizvajalci v poproizvodni fazi || 3 Referenčno obdobje || 7.9.2011–7.1.2012 Datum začetka izvajanja prilagojenih storitev || 7.9.2011 Datum vloge || 29.2.2012 Odpuščeni presežni delavci v referenčnem obdobju || 586 Odpuščeni presežni delavci pred referenčnim obdobjem in po njem || 6 Upravičeni odpuščeni presežni delavci skupaj || 592 Pričakovano število odpuščenih presežnih delavcev, ki bodo sodelovali pri ukrepih || 432 Izdatki za prilagojene storitve (v EUR) || 5 092 765 Izdatki za izvajanje ESPG[3] (v EUR) || 300 000 Izdatki za izvajanje ESPG (v %) || 5,6 Celotni proračun (v EUR) || 5 392 765 Prispevek iz ESPG (50 %) (v EUR) || 2 696 382 1. Vloga je bila pri Komisiji vložena 29. februarja 2012, z dodatnimi informacijami pa je bila dopolnjena do 15. maja 2012. 2. Vloga izpolnjuje pogoje za pridobitev pomoči iz ESPG iz člena 2(a) Uredbe (ES) št. 1927/2006 in je bila vložena v roku 10 tednov, kot je določeno v členu 5 navedene uredbe. Povezava med odpuščanjem presežnih delavcev in velikimi strukturnimi spremembami v svetovnih trgovinskih tokovih zaradi globalizacije 3. Da bi Irska dokazala povezavo med odpuščanjem presežnih delavcev in velikimi strukturnimi spremembami v svetovnih trgovinskih tokovih zaradi globalizacije, trdi, da je bilo podjetje Talk Talk storitveni center za stranke, locirano v Waterfordu, ki je bilo prvotno ustanovljeno za opravljanje storitev za podjetji Talk Talk UK in AOL UK. To podjetje je podpiralo trg podjetja Talk Talk v Združenem kraljestvu na področju širokopasovnega interneta, telefonskih storitev in v zadnjem času televizije prek vhodnih in izhodnih klicev, e-pošte in pošte strank. Po odkupu oddelka ISP podjetja AOL UK je zagotavljalo tudi širokopasovne storitve pod znamko AOL Broadband. Podjetje Talk Talk je zagotavljalo telekomunikacijske storitve rezidenčnim irskim strankam pod blagovnima znamkama Talk Talk in AOL, poslovnim strankam pa pod blagovno znamko Opal. Prav tako je zagotavljalo upravljanje celotnega življenjskega cikla strank podjetja Talk Talk v Združenem kraljestvu. 4. Podjetje Talk Talk v Waterfordu je kot priobalna lokacija za zagotavljanje skupnih storitev za tuje stranke (AOL in Talk Talk UK) v zadnjem desetletju imelo koristi od mednarodnega trenda, znanega kot zunanje izvajanje poslovnih procesov. Zunanje izvajanje poslovnih procesov praviloma vključuje podjetje, ki posebne delovne operacije ali postopke odda v izvedbo tretjemu ponudniku. Trendi, ki trenutno vplivajo na razvoj in lokacijo skupnih storitev, vključujejo: · zniževanje stroškov: rast storitev za zunanje izvajanje poslovnih procesov se lahko pripiše potrebi družb po zmanjšanju stroškov in izboljšanju dobavnega postopka. Prehod na tak model zunanjega izvajanja družbam omogoča, da glede na pogoje poslovanja hitreje in učinkoviteje povečujejo in zmanjšujejo zmogljivost. Nizkocenovne lokacije, kot je Indija s tehnološko usposobljeno in angleško govorečo delovno silo, še naprej pridobivajo nove posle za zunanje izvajanje poslovnih procesov; · tehnološki razvoj je vplival na razvoj industrije in je pomembnejši za dejavnosti kontaktnih središč, kot so npr. govor prek internetnega protokola (VoIP), e-pošta, samodejna spletna vprašanja, avtomatizirana orodja za stike, prepoznava glasu itd.; · storitve na daljavo: zmožnost zagotavljanja storitev kupcem/strankam na daljavo je mogoča zaradi izboljšav v globalnih tehnološki infrastrukturi; · večplastnost: podjetja se odločajo za zunanje izvajanje poslovnih procesov, ki postajajo obsežnejši in vedno bolj zapleteni, hkrati pa se je prvotni, stroškovno usmerjeni poslovni model, utemeljen predvsem na obsegu transakcij, zelo spremenil. 5. Razvoj podjetja Talk Talk je bil zelo hiter zaradi odkupov in organske rasti. Med letoma 2005 in 2011 je število strank širokopasovnih storitev naraslo z nič na več kot štiri milijone. Ta hitra rast se je zgodila, ko je podjetje odkupilo ponudnike internetnih storitev v Združenem kraljestvu, kot so One Tel, AOL in Tiscali, ter na trgu Združenega kraljestva ponudilo brezplačne širokopasovne storitve. Tako je podjetje Talk Talk pridobilo 24 klicnih centrov na Irskem, v Združenem kraljestvu, v Indiji, na Filipinih in v Južni Afriki. Prek teh centrov je bilo v preteklosti opravljenih na milijone klicev na teden. Z novimi izzivi se je podjetje Talk Talk spopadlo tako, da je racionaliziralo svoje informacijske sisteme, izboljšalo in poenostavilo svoje poslovne procese ter reorganiziralo svoje blagovne znamke, ponudbo in organizacijo v eno podjetje z imenom Talk Talk Group plc, in sicer iz prvotnih devetih podjetij. 6. Glavna posledica teh ukrepov je bila, da se je obseg klicev prek centrov Talk Talk dramatično zmanjšal, zlasti pet ali šest mesecev pred zaprtjem objekta v Waterfordu, kar pomeni do 40-odstotno zmanjšanje obsega. 7. Podjetje Talk Talk je število klicnih centrov zmanjšalo s 24 na 13. Odpuščanje presežnih delavcev v Waterfordu je bila neposredna posledica odločitve podjetja, da združi dejavnosti v Združenem kraljestvu in s tremi izbranimi zunanjimi izvajalci. Leta 2011 je družba sprejela strateška zavezništva s tremi ključnimi ponudniki storitev zunaj EU, kamor se prenaša znatna količina dela. Ti ponudniki iz tretjih držav so Wipro v Indiji, Transcom na Filipinih in CCI v Južni Afriki. Zato se zdaj šteje, da se zaradi tega prenosa 80 % količine dela podjetja Talk Talk opravi zunaj EU. Podjetje Talk Talk se je usmerilo na model klicnih storitev, opravljenih večinoma prek zunanjih izvajalcev, hkrati pa je nekatere specializirane dejavnosti ohranilo v Združenem kraljestvu, kar je povzročilo izgubo vseh delovnih operacij v Waterfordu. Prikaz števila odpuščenih presežnih delavcev in skladnost z merili iz člena 2(a) 8. Irska je to vlogo vložila na podlagi meril za pomoč iz člena 2(a) Uredbe (ES) št. 1927/2006, ki zahteva najmanj 500 odpuščenih presežnih delavcev v štirimesečnem obdobju v podjetju države članice, vključno z odpuščenimi delavci pri njegovih dobaviteljih ali proizvajalcih v poproizvodni fazi. 9. V vlogi je navedenih 586 presežnih delavcev v podjetju Talk Talk Broadband Services (Ireland) Limited in pri treh dobaviteljih v štirimesečnem referenčnem obdobju od 7. septembra 2011 do 7. januarja 2012 in dodatnih šest presežnih delavcev zunaj referenčnega obdobja, ki pa so zajeti v isti postopek kolektivnega odpuščanja. Celotno število odpuščenih presežnih delavcev (573) iz podjetja Talk Talk je bilo izračunano v skladu s tretjo alineo drugega odstavka člena 2 Uredbe (ES) št. 1927/2006. Komisija je prejela potrditev od Irske, da so vsi presežni delavci medtem dokončno zapustili delovna mesta. Število odpuščenih delavcev pri dobaviteljih (19) je bilo izračunano v skladu s prvo alineo drugega odstavka člena 2 Uredbe (ES) št. 1927/2006. Razlaga nepredvidene narave navedenega odpuščanja 10. Irski organi trdijo, da je bilo v prejšnjih dveh serijah odpuščanja (april 2010 in april 2011) vsakič približno 50 presežnih delavcev. Ta odpuščanja so se obravnavala kot reorganizacija vodstva, ki bi omogočila, da se bi delovne operacije v Waterfordu neposredno upravljale z lokacije sedeža podjetja v Združenem kraljestvu. Čeprav se je obseg klicev prek centra Talk Talk v Waterfordu zmanjšal za približno 40 %, ni nič kazalo na to, da bi podjetje razmišljalo o dokončnem zaprtju klicnega centra, kar se je nato zgodilo oktobra 2011 in za posledico imelo izgubo vseh delovnih mest. Opredelitev podjetij, ki odpuščajo, in delavcev, za katere je predvidena pomoč 11. Vloga se nanaša na 592 presežnih delavcev, od tega 573 v podjetju Talk Talk Broadband Servives (Ireland) Limited in nadaljnjih 19 pri treh dobaviteljih, tj. AA Security Services (štirje presežni delavci), Campbells Catering, ki se trži kot Aramark (sedem presežnih delavcev) in Noonan Services Group Ltd (osem presežnih delavcev). 12. Razčlenitev delavcev, za katere je predvidena pomoč: Kategorija || Število || Odstotek Moški || 237 || 54,86 Ženske || 195 || 45,14 Državljani EU || 426 || 98,61 Državljani držav, ki niso članice EU || 6 || 1,39 Stari od 15 do 24 let || 48 || 11,11 Stari od 25 do 54 let || 371 || 85,88 Stari od 55 do 64 let || 12 || 2,78 Starejši od 64 let || 1 || 0,23 13. V raziskavi o presežnih delavcih je bilo ugotovljeno, da jih je približno 74 % starih med 20 in 35, pri čemer je povprečna starost 26 let. Med prizadetimi delavci ali delavci, za katere je predvidena pomoč, ni takih z dolgotrajnimi zdravstvenimi težavami ali invalidnostjo. 14. Razčlenitev po poklicnih kategorijah: Kategorija || Število || Odstotek Prodaja || 114 || 26,39 Storitve za stranke || 173 || 40,05 Tehnična podpora za stranke || 96 || 22,22 IT || 6 || 1,39 Gostinski pomočnik || 5 || 1,16 Čistilec/čistilka || 6 || 1,39 Varnostnik || 3 || 0,69 Drugo || 29 || 6,71 15. V rubriko „drugo“ spadajo tisti poklici, ki so bili običajno povezani z zalednimi službami v podjetju Talk Talk, in sicer so to splošna uprava, finance ter upravljanje objektov in naprav. 16. Irska je v skladu s členom 7 Uredbe (ES) št. 1927/2006 potrdila, da je upoštevala politiko enakosti spolov in nediskriminacije ter jo bo še naprej uporabljala v različnih fazah izvajanja, zlasti pri dostopu do ESPG. Opis zadevnega območja ter njegovih organov in zainteresiranih strani 17. Objekt podjetja Talk Talk je lociran na obrobju mesta Waterford v regiji South-East na ravni NUTS III na Irskem. Leta 2011 je bilo mesto Waterford peto po številu mestnega prebivalstva Irske, in sicer je štelo 51 203 prebivalcev. 18. Kmetijstvo je še vedno pomemben delodajalec v regiji z 9,6 % regionalne delovne sile, ki je več kot dvakrat večja od povprečja države in višja od katerih koli drugih regij. Tudi delež zaposlenih v industriji/proizvodnji je nad nacionalnim povprečjem. Čeprav se je zaposlovanje v storitvenem sektorju v sosednji regiji (South-East na ravni NUTS III) povečalo, je tam delež zaposlenih (37,5 %) nižji od nacionalnega povprečja (40,5 %). 19. V zvezi z doseženo stopnjo izobrazbe delovne sile je na trgu dela v regiji South-East odstotek delavcev s tretjo stopnjo kvalifikacije (34 %) bistveno nižji od državnega povprečja (40 %). Odstotek tistih, ki so dosegli največ nižjo sekundarno raven izobrazbe, je za to regijo visok (23 %) v primerjavi z državnim povprečjem (19 %). V primerjavi z drugimi regijami industrijska baza regije South-East ni razvila močnih podjetniških grozdov na posebnih področjih, ki bi lahko v prihodnosti pomagali pritegniti naložbe. Mednarodni sektor je sorazmerno manjši kakor v drugih regijah. Regijo in mesto Waterford so v zadnjih letih zlasti prizadela številna odpuščanja presežnih delavcev, vključno s 650 odpuščenimi presežnimi delavci v podjetju Waterford Crystal v Kilbarryu in njegovih podružnicah, za katere je bila vložena ločena vloga ESPG (EGF/2009/012 IE/Waterford Crystal). To kolektivno odpuščanje presežnih delavcev je imelo zelo škodljiv vpliv na zadevne delavce, mesto Waterford in njegovo okolico ter širše območje regije South-East. 20. Poleg nacionalnih zainteresiranih strani, tj. pristojnih vladnih služb in agencij, med bolj lokalne zainteresirane strani spadajo odbor presežnih delavcev podjetja Talk Talk, mestni svet Waterforda, Waterford Area Partnership Board, gospodarska zbornica Waterforda in lokalni ponudniki storitev, kot so FÁS/SOLAS, Waterford Chamber Skillnet, Contact Centre Management Association Skillnet (nacionalna mreža klicnih centrov), Waterford City Enterprise Board in Waterford County Enterprise Board ter Waterford Institute of Technology. 21. Ministrstvo za šolstvo in poklicno usposabljanje (glavna nacionalna zainteresirana stran in organ za upravljanje) je stopilo v stik s predstavniki presežnih delavcev tako na politični (ministrski) kot na upravni ravni. Zbrana so bila stališča predstavnikov, ki so se upoštevala pri pripravi vloge ESPG, na podlagi katerih so bili določeni najustreznejši ukrepi, s katerimi bi presežni delavci izboljšali svojo zaposljivost in ohranili stik s trgom dela. Prejeti so bili pisni predlogi zainteresiranih strani, ki so se upoštevali pri oblikovanju vloge ESPG. Pričakovani vpliv odpuščanja presežnih delavcev na lokalno, regionalno ali državno zaposlenost 22. Regija South-East je vseskozi imela višjo stopnjo brezposelnosti v primerjavi s povprečno stopnjo v preostalem delu države. Poleg tega je bila ta nesorazmerno visoka zaradi finančne in gospodarske krize. Od leta 2007 je stopnja brezposelnosti v regiji narasla s 4,9 % na 18,2 % leta 2011 v primerjavi s 14,3 % povprečne nacionalne stopnje brezposelnosti. Z 18,2 % leta 2011 je bila stopnja brezposelnosti najvišja od vseh regij. 23. V obdobju od septembra 2011 do januarja 2012, ko so bili presežni delavci podjetja Talk Talk odpuščeni, se je število brezposelnih v registru brezposelnih v mestu Walford povečalo z 11 529 na 12 193 (+ 5,76 %) v primerjavi s povečanjem na nacionalni ravni s 437 441 na 439 589, tj. samo + 0,49 %. 24. Po obdobju trajne rasti so se stopnje zaposlenosti v regiji v zadnjih treh letih znatno znižale. V regiji je bilo v prvem četrtletju 2011 zaposlenih skoraj 35 000 ljudi manj kot leta 2008, ko je število zaposlitev doseglo 223 000. Stopnja delovne aktivnosti je z 62,7 % leta 2007 padla na 58,1 % leta 2011 (pod državno povprečje). 25. Poleg tega so se od četrtega četrtletja 2010 do tretjega četrtletja 2011 številke, uporabljene v klasifikaciji Nace, na področju N „Druge raznovrstne poslovne dejavnosti“ (ki zajema oddelek 82 „Dejavnost klicnih centrov“, ki ustreza delovnim operacijam podjetja Talk Talk), povečale z 58 700 na 65 900 za celotno državo, v regiji South-East pa so padle s 6 400 na 4 800, kar kaže, da so možnosti za oblikovanje novih zaposlitvenih možnosti za presežne delavce v tem sektorju omejene. 26. Pričakuje se, da bo izguba prihodkov zaradi odpuščenih presežnih delavcev podjetja Talk Talk povzročila znatno škodo v posrednem zaposlovanju zaradi izgube razpoložljivih dohodkov delavcev in zmanjšanja nakupa irskega blaga in storitev na lokalni in regionalni ravni s strani podjetja Talk Talk. Usklajeni sveženj prilagojenih storitev, ki jih je treba financirati, in razčlenitev predvidenih stroškov zanj, vključno z dopolnjevanjem z ukrepi, financiranimi iz strukturnih skladov 27. Glavne ukrepe je mogoče povzeti na naslednji način: – smernice in načrtovanje poklicne poti: storitve v okviru tega ukrepa so individualno profiliranje, opredelitev potreb, ocenjevanje učnih izkušenj, oblikovanje življenjepisa, poklicno usmerjanje, pomoč pri iskanju zaposlitve in druga s tem povezana pomoč ter svetovanje za presežne delavce. Pri zagotavljanju storitev za pomoč presežnim delavcem v tej fazi in po njej sodelujejo številni organi. Ta postopek se je začel septembra 2011, takoj po objavljenem zaprtju podjetja Talk Talk, pomoč pa je najprej zagotovil FÁS/SOLAS. Pri razvoju poklicne poti in izboljšanju strokovnih znanj se za presežne delavce uporablja tudi prilagojeno spričevalo, ki omogoča morebitno priznanje predhodnih učnih izkušenj, osebni razvoj in učne tehnike ter delavcem zagotavlja priložnosti na zadevnih in ustreznih izobraževalnih poteh. – programi usposabljanja: presežni delavci so po posvetovanju izrazili zanimanje za številna področja usposabljanja, vključno z računalništvom, poslovanjem, računovodstvom, prodajo, pisarniškim delom, grafično umetnostjo, kozmetičarstvom, vzgojo otrok itd. Usposabljanje bodo neposredno zagotavljali tako državni izvajalci kot mentorji v zasebnem sektorju s štipendijo za usposabljanje ESPG, ki bo prosilcem omogočila, da poiščejo in izberejo odobrene programe usposabljanja, ki niso zajeti v storitve agencije FÁS ali drugih državnih agencij. Posebni staži, delovne prakse, pridobivanje delovnih izkušenj, pripravništva in v skupnost usmerjeni programi usposabljanja bodo po potrebi vključeni v nekatera usposabljanja. – nadaljnji in visokošolski izobraževalni programi: večina programov je akreditirana po nacionalnem okviru kvalifikacij. Programi se lahko izvajajo ob uri in na kraju, ki najbolj ustreza tečajnikom. Kadar je to mogoče, se bodo izvajali dodatni dinamični prilagojeni tečaji in programi. Prednostno bodo ocenjeni kandidati, ki se odločajo za visokošolsko usposabljanje, in njihova znanja in spretnosti, poleg tega pa se bo ocenilo tudi, ali so primerni za udeležbo v posebnih programih oziroma ali so pripravljalni tečaji ali druge možnosti na drugih področjih pomoči zanje primernejši. Zaradi časovnih omejitev obdobja izvajanja ESPG financiranje iz ESPG ne bo zagotovljeno za programe zunaj obdobja izvajanja ESPG. Pomoč za terciarno izobraževanje bo omejena na programe, ki se jih lahko opravi v enem sklopu ali po modulih v obdobju izvajanja ESPG, in v tem smislu lahko zajema posebno prilagojene programe. Inovativni ukrep, ki ga pripravlja Waterford Institute of Technology, je skrajšani program za diplomirane inženirje (7. stopnja), namenjen posebej skupini delavcev, za katere je predvidena pomoč, ki bo zajemal obstoječe module in prilagojene module, pripravljene na podlagi opredeljenega pomanjkanja strokovne usposobljenosti na področju znanosti in podobnih področjih, ki naj bi se zaključil do konca obdobja izvajanja ESPG. – štipendije iz sredstev ESPG bodo presežnim delavcem omogočile dostop do zasebnega terciarnega izobraževanja, kadar to ni zagotovljeno iz javno financiranega sistema ali ni primerno glede na posebne okoliščine tega delavca. Ta pristop se je izkazal za koristnega v prejšnjih programih ESPG na Irskem. – usposabljanje v okviru Skillnets: Skillnets je na podjetništvu temelječ podporni organ, ki ga financira država in je namenjen spodbujanju in lajšanju usposabljanja ter nadgradnji spretnosti. Podpira in financira mreže podjetij, da se vključijo v usposabljanje v okviru programa mrež usposabljanja. Te mreže, znane pod imenom „Skillnets“, namenjene oblikovanju, vodenju in izvajanju posebnih programov usposabljanja po širši industriji in v storitvenih sektorjih po državi, vodijo in upravljajo podjetja sama. Skillnets zagotavljajo usposabljanje nekdanjim zaposlenim podjetja Talk Talk prek dveh mrež usposabljanja Skillnets, in sicer CCMA Ireland Skillnet in Waterford Chamber Skillnet. Ponujeni tečaji zajemajo storitve za kupce, usposabljanje na področju širokopasovnih storitev in najnujnejšo tehnično podporo za klicne centre. Ponujeni tečaji za tiste, ki se odločajo za spremembo poklicne poti, zajemajo tečaje z naslovi „kreativnost za podjetnike“, „ustanovi svoje podjetje“ in „vodenje projektov“. Številna podjetja, ki imajo v lasti klicne centre, so že ponudila delovno prakso nekdanjim zaposlenim v podjetju Talk Talk kot del paketa programa usposabljanja Skillnets in pričakovati je, da bo to v bližnji prihodnosti pomenilo nekaj rednih zaposlitev. – pomoč za podjetja in samozaposlene: pomoč za podjetja in samozaposlene se bo izvajala prek zadevnih mestnih in okrožnih odborov v regiji South-East ali prek drugih zadevnih struktur. Presežni delavci, ki se odločajo za ustanovitev podjetja, imajo na voljo veliko vrst pomoči, vključno s pripravljalnimi moduli, delavnicami, mentorstvom, poslovnim načrtovanjem ter nepovratno pomočjo za samozaposlene in zagonske stroške. – nadomestila za usposabljanje, izobraževanje in podjetništvo: glede na ponudnika izobraževanja, usposabljanja ali podjetniške sheme so presežnim delavcem namesto socialne podpore na voljo različna nadomestila. – prispevek iz ESPG za stroške usposabljanja: za večji dostop do pomoči, sofinancirane iz ESPG, se iz omejene sheme ESGP za prispevek za stroške usposabljanja plačajo potni stroški, dnevnice, oprema in material za usposabljanje itd. Ta prispevek bo posamezniku olajšal dostop do zadevnega usposabljanja in po potrebi pripomogel k večji udeležbi upravičenih presežnih delavcev v ukrepih, sofinanciranih iz ESPG. 28. Izdatki za izvajanje ESPG, ki se vključijo v vlogo v skladu s členom 3 Uredbe (ES) št. 1927/2006, zajemajo pripravo, upravljanje in nadzor ter širjenje informacij in obveščanje javnosti. Nekoliko višji znesek v višini 5,6 % celotnega zneska med drugim odraža, da bo zaradi zgodnje vzpostavitve enote za koordinacijo ESPG v Waterfordu mogoče izvesti učinkovite ukrepe na usklajen način. Poleg tega ministrstvo predlaga najem zunanjih revizorjev za izvedbo ustreznih preverjanj. Prav tako se pričakuje, da bo okrožni odbor v Waterfordu zahteval dodatne vire za upravljanje vlog v zvezi s pomočjo za podjetja in samozaposlene. 29. Prilagojene storitve, ki so jih predlagali irski organi, so aktivni ukrepi na trgu dela v okviru upravičenih ukrepov iz člena 3 Uredbe (ES) št. 1927/2006. Irski organi ocenjujejo, da skupni stroški teh storitev znašajo 5 092 765 EUR, izdatki za izvajanje ESPG pa 300 000 EUR (kar je 5,6 % celotnega zneska). Skupni zaprošeni prispevek iz ESPG je 2 696 382 EUR (50 % skupnih stroškov). Ukrepi || Predvideno število delavcev, ki bodo prejeli pomoč || Predvideni stroški na delavca, ki bo prejel pomoč (v EUR) || Skupni stroški (ESPG in nacionalno sofinanciranje) (v EUR) Prilagojene storitve (prvi odstavek člena 3 Uredbe (ES) št. 1927/2006) Smernice in načrtovanje poklicne poti || 110 || 487,27 || 53 600 Programi usposabljanja || 134 || 2 745,71 || 367 925 Nadaljnji in visokošolski izobraževalni programi || 205 || 7 395,02 || 1 515 980 Štipendije iz sredstev ESPG || 119 || 2 600,84 || 309 500 Usposabljanje v okviru Skillsnets || 260 || 1 076,92 || 280 000 Pomoč za podjetja in samozaposlene || 370 || 2 600,00 || 962 000 Nadomestila za usposabljanje, izobraževanje in podjetništvo || 145 || 3 612,14 || 523 760 Prispevek iz ESPG za stroške usposabljanja (primeri) || 432 || 2 500,00 || 1 080 000 Vmesni seštevek prilagojenih storitev || || 5 092 765 Izdatki za izvajanje ESPG (tretji odstavek člena 3 Uredbe (ES) št. 1927/2006) Priprava || || 10 000 Upravljanje || || 250 000 Širjenje informacij in obveščanje javnosti || || 20 000 Nadzor || || 20 000 Vmesni seštevek izdatkov za izvajanje ESPG || || 300 000 Skupni predvideni stroški || || 5 392 765 Prispevek iz ESPG (50 % skupnih stroškov) || || 2 696 382 30. Irska potrjuje, da zgoraj navedeni ukrepi dopolnjujejo ukrepe, financirane iz strukturnih skladov, in da se izvajajo ukrepi za preprečitev dvojnega financiranja. Irski organi so vzpostavili nadzorni odbor za usklajevanje sredstev EU v okviru nacionalnega strateškega referenčnega okvira v skladu s členom 27(5)(b) Uredbe št. 1083/2006, ki obsegajo ESS, ESR in EKSRP. Ministrstvo za javno porabo in reforme predseduje odboru, ki razpravlja o vseh pomembnih vprašanjih, vključno z razmejitvijo sredstev v operativnih programih, in vseh vprašanjih, ki bi se lahko pojavila v zvezi z izvajanjem, ter vseh načrtih za nove programe, s katerimi se zagotovi, da se skladi ne prekrivajo. Poleg tega je bila v okviru postopka izvajanja ESS in ESRR ustanovljena skupina, ki ji predseduje in jo koordinira Ministrstvo za javno porabo in reforme, da se obravnavajo vsa vprašanja v zvezi z izvajanjem strukturnih skladov za obdobje 2007–2013. ESPG je v ta proces vključen od leta 2010. Datum začetka ali predvidenega začetka izvajanja prilagojenih storitev za prizadete delavce 31. Irska je prilagojene storitve za prizadete delavce, vključene v usklajeni sveženj, predlagan za sofinanciranje iz ESPG, začela izvajati 7. septembra 2011. Ta datum je zato začetek obdobja upravičenosti za katero koli pomoč, ki bi se lahko dodelila iz ESPG. Postopki za posvetovanje s socialnimi partnerji 32. Ker v postopke niso bili vključeni sindikati, je bil v razprave s predstavniki presežnih delavcev vključen organ za upravljanje ESPG tako neposredno kot tudi prek lokalne skupine zainteresiranih strani in ponudnikov storitev, ki ji je predsedoval svetnik mesta Waterford (glej tudi točko 20 zgoraj). 33. Irski organi so potrdili, da so bile zahteve iz nacionalne zakonodaje in zakonodaje EU o kolektivnem odpuščanju upoštevane. Informacije o ukrepih, ki so obvezni v skladu z nacionalno zakonodajo ali kolektivnimi pogodbami 34. Kar zadeva merila iz člena 6 Uredbe (ES) št. 1927/2006, so irski organi v vlogi: · potrdili, da finančni prispevek iz ESPG ne nadomešča ukrepov, za katere so v skladu z nacionalno zakonodajo ali kolektivnimi pogodbami odgovorna podjetja; · dokazali, da ukrepi pomenijo pomoč za posamezne delavce in se ne uporabljajo za prestrukturiranje podjetij ali sektorjev; · potrdili, da navedeni upravičeni ukrepi niso financirani iz drugih finančnih instrumentov EU. Sistemi upravljanja in nadzora 35. Irska je uradno obvestila Komisijo, da bo finančni prispevek upravljalo uradno imenovano osebje Ministrstva za šolstvo in poklicno usposabljanje, ki je bilo imenovano kot organ za upravljanje ESPG. Organ za upravljanje preveri in izplača zahtevke ESPG, ki jih predložijo posredniški organi v imenu organov za javne izdatke. 36. Posredniški organi so pristojni, da od organa za upravljanje zahtevajo financiranje iz ESPG in v večini primerov za njegovo izplačilo. Prav tako so pristojni za preverjanje ustreznosti namena, področja uporabe in obsega financiranja v skladu z vlogo ESPG. Poleg tega posredniški organi zagotovijo, da spremljanje, ustrezno evidentiranje in postopke notranjega nadzora v zvezi z vsemi izdatki iz ESPG in zahtevki ESGP izvajajo upravičeni javni organi ter da so ustrezno dokumentirani. 37. Organ za potrjevanje ESGP je pristojen za potrjevanje izkazov izdatkov, ki se nanašajo na ukrepe, sofinancirane iz ESGP. S tem se organ za potrjevanje prepriča o skladnosti z vsemi zahtevami glede točnosti, zakonitosti, upravičenosti in pravilnosti izdatkov. 38. Neodvisni organi, ki izvajajo preglede druge stopnje, zagotovijo, da je izjava o končnih izdatkih, ki jo predložijo upravičeni javni organi v zvezi z vsemi plačanimi vmesnimi zahtevki, točna in da jo spremlja jasna revizijska sled ter da organu za upravljanje predložijo uradni izkaz o celotnem znesku upravičenih izdatkov. 39. Generalni sekretar v vlogi računovodje za Ministrstvo za šolstvo in poklicno izobraževanje s pristojnostjo za ESPG je s posebno zakonsko pristojnostjo za potrjevanje zahtevkov pooblastil ustreznega uradnika na vsaki stopnji „stopenjske“ ureditve spremljanja in preverjanja storitev in izdatkov iz ESGP. To zagotavlja, da ne more priti do neupoštevanja ali nedovoljenega vpliva na te osebe s strani višjih uradnikov v verigi upravljanja. Zato je taka stopenjska ureditev temelj za posameznikovo pristojnost ter ločitev nalog in nadzora med izvajanjem vloge ESGP. Financiranje 40. Na podlagi vloge Irske predlagani prispevek iz ESPG za usklajeni sveženj prilagojenih storitev (vključno z izdatki za izvajanje ESPG) znaša 2 696 382 EUR, kar je 50 % skupnih stroškov. Dodelitev sredstev iz Sklada, ki jo predlaga Komisija, temelji na informacijah, ki jih je predložila Irska. 41. Ob upoštevanju največjega možnega zneska finančnega prispevka iz ESPG v skladu s členom 10(1) Uredbe (ES) št. 1927/2006 in možnosti za prerazporeditev odobrenih sredstev Komisija predlaga uporabo sredstev ESPG v celotnem zgoraj navedenem znesku, ki se dodeli v okviru razdelka 1a finančnega okvira. 42. Po dodelitvi predlaganega zneska finančnega prispevka bo za dodelitve v zadnjih štirih mesecih leta ostalo na voljo več kot 25 % največjega letnega zneska, namenjenega ESPG, v skladu s členom 12(6) Uredbe (ES) št. 1927/2006. 43. Komisija s tem predlogom za uporabo sredstev ESPG začenja poenostavljeni postopek tristranskih pogovorov v skladu s točko 28 Medinstitucionalnega sporazuma z dne 17. maja 2006, da bi se doseglo soglasje obeh vej proračunskega organa glede potrebe po uporabi sredstev ESPG in glede potrebnega zneska. Komisija poziva prvo od obeh vej proračunskega organa, ki bo na ustrezni politični ravni dosegla soglasje o osnutku predloga za uporabo sredstev, da o svojih namerah obvesti drugo vejo in Komisijo. V primeru nestrinjanja ene od obeh vej proračunskega organa bo sklican uraden tristranski sestanek. 44. Komisija ločeno pripravi zahtevek za prerazporeditev za vnos posebnih odobritev za prevzem obveznosti v proračun za leto 2012 v skladu s točko 28 Medinstitucionalnega sporazuma z dne 17. maja 2006. Vir odobritev plačil 45. Odobritve iz proračunske vrstice ESPG se bodo uporabile za kritje zneska 2 696 382 EUR, potrebnega za to vlogo. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2012/001 IE/Talk Talk, Irska) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[4], zlasti točke 28 Sporazuma, ob upoštevanju Uredbe (ES) št. 1927/2006 Evropskega Parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[5] in zlasti člena 12(3) Uredbe, ob upoštevanju predloga Evropske komisije[6], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje dodatne pomoči presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela. (2) Medinstitucionalni sporazum z dne 17. maja 2006 omogoča uporabo sredstev iz ESPG do letne zgornje meje 500 milijonov EUR. (3) Irska je vlogo za uporabo sredstev ESPG v zvezi z odpuščenimi presežnimi delavci v podjetju Talk Talk Broadband Services (Ireland) Limited in pri treh dobaviteljih predložila 29. februarja 2012, z dodatnimi informacijami pa jo je dopolnila do 15. maja 2012. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga zagotovitev zneska v višini 2 696 382 EUR. (4) Zato je treba uporabiti sredstva ESPG, da se zagotovi finančni prispevek za vlogo, ki jo je vložila Irska – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2012 se iz Evropskega sklada za prilagoditev globalizaciji (ESPG) uporabi znesek 2 696 382 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL C 139, 14.6.2006, str. 1. [2] UL L 406, 30.12.2006, str. 1. [3] V skladu s tretjim odstavkom člena 3 Uredbe (ES) št. 1927/2006. [4] UL C 139, 14.6.2006, str. 1. [5] UL L 406, 30.12.2006, str. 1. [6] UL C […], […], str. […].